  Анжелика Тихонова корреспондент Сӥзьыл, Удмуртилэсь Кункатсэ кутэм дырысен 25 ар тырмон азьын, Кун Кенешысь депутатъёс ас быръён округъёсазы школаосын парламент урокъёс ортчытозы. Со сярысь Кун Кенешлэн пресс-службаез ивортэ. Урокъёс улсын дышетскисьёс улосвыллэн Кункатъя азинскемез, элькун тӧрлыклэсь каткылдытӥсь но быдэсъясь тӧрлык ёзэсъёссэ кылдытон, политика, мерлык но экономика удысъёсын огсыр югдур кылдытонлы инъет луэм катъёсты кутон сярысь тодозы. Пусйыны кулэ, Удмуртилэн улоназ куинь Кункат вал. Нырысетӥзэ 1937-тӥ арын 14-тӥ южтолэзе кутӥзы. Кыкетӥзэ Удмурт АССР-лэн Вылӥ Кенешез 1978-тӥ арын 31-тӥ куартолэзе кутӥз. Нош али ужась Кункатэз 1994-тӥ арын 7-тӥ толсуре Удмуртилэн Вылӥ Кенешезлэн 25-тӥ сессияз юнматӥзы Туэ 7-тӥ толсуре элькунмы валтӥсь катсэ кутэм дырысен 25 ар тырмонэз пусъёз ини. Та Кункат Удмуртиысь кун тӧрлык но интыысь аскивалтон институтъёсты юнматыны луонлык сётӥз. Улосвыллы трос аръёс ӵоже азинскыны сюрес возьматӥз. Россиысь конституци катрадлыкъя Удмуртия кун но эрикрад сӧзнэтъёссэ выльдӥз: элькунмылэсь трос йӧслыкъем луэмзэ лыдэ басьтыса, адямилэсь эрикрадъёссэ но эрикъёссэ пусйиз; кун тӧрлыкез каткылдытӥсь, быдэсъясь но суд ёзэсъёслы люкиз; парламентлэсь одӥг палатаем огинэтсэ (составзэ) юнматӥз; Россиен огкадь быръён радлык кылдытӥз. 25 ар ӵоже Удмуртилэн конституцияз 23 тупатонъёс пыртӥзы Тегъёс: Политика Мерлык Дышетон Удмуртия пиналъёс КунКенеш депутатъёс  